Siberi luterliku kiriku asutaval sinodil 14. mail 2003  võeti vastu kiriku põhikiri ning põhikirjakohasel II sinodil 11. augustil 2004 valiti Vsevolod Lõtkin formeerunud kiriku piiskopiks. EELK kirikukogu kinnitas vastavad otsused ning peapiiskop emeeritus Jaan Kiivitile tehti ülesandeks pühitseda Vsevolod Lõtkin Siberi ELK piiskopiks. Kokkulepitud ajal, 29. septembril 2005, jäi aga pühitsemistalitus ära peapiiskop emeeritus Jaan Kiiviti ootamatu surma tõttu.